
Broj:   T02 0 KT 0009881 26 				HITNO – PRITVOR!
Orašje, 02.07.2026. godine

						         KANTONALNI SUD U ODŽAKU 
				
					
Na  temelju  čl. 45. st. 2. tč. i),  čl. 241.  st. 1.  ZKP F BiH,   p o d i ž e m



O P T U Ž N I C U


[bookmark: _Hlk233875391]PROTIV: DARKA JOKIĆA,  rođen 1986. godine, u mjestu Zvornik, 

što je:    	
[bookmark: _GoBack]dana 08.03.2026. godine oko 18,00 sati, zajedno sa njemu poznate dvije NN osobe, dovezao se u mjesto Vidovice, u ulicu S. R., grad Orašje, koristeći putničko motorno vozilo sive boje, pa s ciljem pribavljanja protupravne  imovinske koristi za sebe, koristeći odsutnost ukućana, došli pred obiteljsku kuću vl. P.  M. na kbr. …, pa po prethodnom dogovoru između Darka Jokića i njemu poznate dvije NN osobe, Darko Jokić i njemu poznata NN osoba su izašli iz vozila, dok je za to vrijeme druga njemu poznata NN osoba čekala u vozilu, pa su uporabom podesnog mehaničkog predmeta djelovali na  krilo ulaznih vrata kuće, ista nasilno otvorili  i ušli u unutrašnjost kuće,  gdje su izvršili premetačinu stvari, tražeći predmete  podobne za krađu, te iz sobe koju koristi L. M. iz koverte uzeli i odnijeli sa sobom 2.000 EUR-a u raznim apoenima  vrijednosti od  najmanje 3.900 KM, a u kojoj premetačini stvari su zatečeni od strane vlasnika kuće, koji je vozilom došao u svoje dvorište zajedno sa svojim ukućanima, radi čega su s ciljem da zadrže otuđeni novac, Darko Jokić i njemu poznata NN osoba izašli kroz  prozor i počeli bježati trčeći kroz susjedno dvorište, radi čega je za njima počeo trčati L. M., vičući glasno „lopovi“, a kada ih je sustigao, odgurnuo je rukama i tako oborio Darka Jokića na beton, kojom prilikom se Darku Jokiću poznata NN osoba, okrenula i vidjevši Darka Jokića na tlu i u blizini L. M., izvadila nož i uporabom noža zaprijetio L. M. da će izravno napasti na njegovo tijelo, na način da je držeći nož u ruci upitao L. M. „što to radi“, za koje vrijeme je koračao prema njemu držeći nož u ruci, radi čega se L. M. u strahu za svoju sigurnost počeo udaljavati i bježati od njih, a što je Darko Jokić i njemu poznata NN osoba iskoristio i pobjegao prema  vozilu sive boje u kojem ih je čekala njemu poznata NN osoba, te su se vozilom odvezli u njima poznatom pravcu, a sve svjestan da prijetnjom da će opasnim oruđem napasti na tijelo jedne osobe s ciljem da zadrži otuđeni novac iz krađe u kojoj je zatečen, što je i htio,     

dakle,  kao supočinitelj, zatečen pri počinjenju kaznenog djela krađe, s ciljem da ukradenu stvar zadrži uporabio prijetnju opasnim oruđem da će izravno napasti na tijelo jedne osobe, 

[bookmark: _Hlk64971485]čime  je   počinio kazneno djelo  Razbojnička krađa iz čl. 288. st. 2. u vezi sa  1.,  a sve u vezi sa čl. 31. KZ FBiH.

Da se osumnjičeni na temelju čl. 202. st. 1. a u svezi sa čl. 199. st. 2. točka „g“ ZKP-a       FBiH obaveže na plaćanje troškova kaznenog postupka nastalih u tijeku istrage u paušalnom iznosu od 100,00 KM, a koji troškovi mogu biti uvećani za druge sudske troškove.
Na temelju čl. 151., a u vezi sa čl. 146. st. 1. tč. a) i c) ZKP-a F BiH predlažem da se osumnjičenom Darku Jokiću  PRODULJI PRITVOR. 

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

